90. Senderisme en tren: Montlluís (Tren Groc) a Carançà (Tren Groc) per Planès i Fontpedrosa
Travessa que uneix Montlluís, capital de l'Alta Cerdanya amb Toès i Entrevalls (Conflent)vila coneguda per ser l'inici de moltes excursions per les Gorges de Carançà, sobretot per ser final de la travessa Núria-Carançà (Ruta 36 de Senderisme en
El camí ressegueix el vessant nord dels Pirineus per un sender que transcorre entre impressionants boscos.
L'excursió té innombrables interessos.
D'entrada tenim la vila de Montlluís(capital de l'Alta Cerdanya), ciutat fortificada i Patrimoni de la Humanitat de la Unesco on trobem una de les poques ciutadelles dissenyades completament per Vauban al s. XVII. Si tenim temps val la pena acostar-s'hi per fer-hi una visita. La Ciutadella encara està ocupada per l'excèrcit francès i només es pot visitar a través de l'Oficina de Turisme.
A Montlluís trobem algun hotel i una Gîte just sobre la muralla. Podem seguir un sender circular que la envolta.
Durant els primers quilòmetres gaudirem d'una caminada entre impressionants boscos caducifolis. Compartirem ruta durant una estona amb el PR5 Les arbres du Haut-Conflent, un camí botànic per on anirem trobant plafons identificatius de diferents espècies arbòries.
Durant la caminada també visitarem patrimoni arquitectònic ferroviari. Així podrem veure tres diferents ponts monumentals de la línia del Tren Groc. Especial atenció té el pont de Gisclard, l´únic pont penjat ferroviari de França. El pont porta el nom de l'enginyer que el va dissenyar i que va morir al mateix pont en un accident amb cinc persones més.
A mitja travessa passarem pels banys de Sant Tomàs, uns banys d'aigues termals on podrem fer una remullada (6€).
DIFICULTAT
Excursió mitjana sense dificultats. Entre Fontpedrosa i Toès hi ha una tram on el camí és força aeri (però fàcil) on les màximes dificultats se superen a través d'un túnel.
SENDERS
Caminada abalisada en tot moment per senyals grocs de PR francès. Fins a Fontpedrosa seguirem el PR14 Randonnée avec le Train Jaune. A partir de Fontpedrosa seguirem el PR Balcons de la Têt resseguint primer a la vora del riu Têt i després per sobre les gorges del riu per un camí fàcil però aeri amb un túnel que supera el tram més delicat.
TRENS
La travessa comença i acaba en dues estacions del Tren Groc. Totes dues connecten amb l'estació internacional de La Tor de Querol on finalitzen alguns tren de la R3 de Rodalies de Catalunya.
La travessa la iniciem a l'estació de Montlluís-La Cabanassa i l'acabarem a la de Toès i Entrevalls (Carançà).
L'estació es troba a 1km al sud de Montlluís, dins el municipi de La Cabanassa.
Consulteu els horaris a:
Cremallera de Núria: http://goo.gl/BM4mWw
Rodalies de Catalunya: http://goo.gl/COqAzJ
SNCF (també trens del Tren Groc): http://goo.gl/NiiHLJ